L'Associació de Persones Jubilades i Pensionistes d'Alboraia promou el consum local en el Mercat Municipal
02 de desembre de 2022

L'Associació de Jubilats i Pensionistes d'Alboraia ha repartit entre els seus socis i sòcies, un any més, quatre vals de 5 euros cadascun, un total de 20 euros, per a promoure el consum local en el Mercat Municipal.

En agraïment, les parades del Mercat Municipal han elaborat una cistella de Nadal, que serà sortejada entre els membres de l'associació.

Aquesta iniciativa s'alinea amb les accions que realitza la regidoria de Desenvolupament Econòmic, Treball, Comerç i Consum que lidera Sebastián Torres per a promoure la importància del comerç local en la vida social, econòmica i laboral del municipi entre la ciutadania, així com el consum de productes de proximitat i quilòmetre 0. Part d'aquestes accions han sigut posar wi-fi en el Mercat Municipal, la instal·lació de noves parades, o el repartiment de massapans per Sant Dionís, entre altres.